Selena

Παιδικά Χρόνια

Η Σελίνα γεννήθηκε στο  Lake Jackson του Τέξας. Ήταν η πιο νεαρή από τα τρία αδέλφια της. Πατέρας της ήταν ο Abraham Quintanilla, Jr., ο οποίος είναι Λατινοαμερικανός και μητέρα της η Marcella Ofelia (πατρικό Samora) η οποία είναι μισή Τσερόκι . Μεγάλωσε ως μάρτυρας του Ιεχωβά. Η Σελίνα άρχισε να τραγουδάει από τριών ετών. Όταν ήταν εννέα ετών, ο πατέρας της ξεκίνησε μια φωνητική ομάδα, στην οποία συμμετείχαν όλα τα παιδιά του. Το συγκρότημα λεγόταν  Selena y Los Dinos. Οι πρώτες τους παραστάσεις έγιναν σε ένα οικογενειακό εστιατόριο, το οποίο χρεοκόπησε μετά από λίγο καιρό. Μετά από αυτό το συμβάν μετακινήθηκαν στο Corpus Christi, του Texas όπου εκεί έπαιζαν μουσική όπου τους δινόταν η ευκαιρία (πχ.σε δρόμους, σε γάμους, σε εκθέσεις κλπ). Όμως, όσο η Σελίνα γινόταν όλο και πιο δημοφιλής και οι απαιτήσεις ήταν μεγαλύτερες με αποτέλεσμα ο πατέρας της να την πάρει μακρυά από το σχολείο όταν ήταν στην όγδοη τάξη. Στα δεκαεπτά της πήρε το απολυτήριο γυμνασίου.
Οι προσπάθειες της μπάντας απέδωσαν καρπούς το 1985 όταν η Σελίνα ήταν δεκατεσσάρων χρονών. Τότε έκανε το πρώτο της άλμπουμ  από μια δισκογραφική εταιρία. Ο πατέρας της πήρε όλα τα πρώτα αντίγραφα. Επανακυκλοφόρησε το 1995 ως Mis Primeras Grabaciones (μτφρ. Οι πρώτες μου  ηχογραφήσεις). Μετά από λίγα χρόνια κυκλοφόρησαν άλλα έξι άλμπουμ.

Επιτυχίες

Το 1987 στις απονομές βραβείων των " Tejano Music Awards" η Σελίνα νίκησε το βραβείο της Καλύτερης Γυναίκας Τραγουδίστριας. Αυτό το βραβείο ήταν το κορύφωμα της καριέρας της. Το 1989, ο José Behar, ο επικεφαλής της Informer Sony Music Latin, έδωσε στη Σελίνα τα βραβεία Capitol και EMI. Μετά από λίγο καιρό ο Bahar είπε πως της έδωσε τα βραβεία γιατί πίστευε ότι ήταν η επόμενη Gloria Estefan. Το 1988 γνώρισε τον Chris Pérez, που είχε το δικό του συγκρότημα. Δύο χρόνια μετά, η οικογένεια Quintanilla τον προσέλαβε στο συγκρότημα της Σελίνα και έτσι άρχισαν να βγαίνουν ραντεβού. Στην αρχή ο πατέρας της ήταν αντίθετος με αυτόν τον δεσμό και απέλυσε τον Perez, αλλά στο τέλος τον αποδέχτηκε. Στις 2 Απριλίου του 1992 η Σελίνα και ο Κρίς παντρεύτηκαν στη  Nueces County, του Texas.
Το 1990, κυκλοφόρησε το άλμπουμ της Ven Conmigo, το οποίο έγραψε ο αδελφός της και κύριος συνθέτης του συγκροτήματος Abraham Quintanilla III. Αυτό το άλμπουμ ήταν το πρώτο της μπάντας τους με μουσική Tejano. Περίπου την ίδια εποχή μια νοσοκόμα ονόματι Yolanda Saldívar πρότεινε στον πατέρα της Σελίνα να ανοίξουν ένα fun club. Η πρότασή της έγινε αποδεκτή με αποτέλεσμα να γίνει η διευθύντρια του club. Το 1992 δημιούργησαν δύο μεγάλες επιτυχίες, δηλαδή, το Como la Flor (Σαν το άνθος) και το Entre a Mi Mundo ( Είσοδος στον κόσμο μου). Το αμέσως επόμενό της άλμπουμ Selena Live! ( Η Σελίνα ζωντανά!) κέρδισε το βραβείο Καλύτερο Λατινοαμερικάνικο Άλμπουμ  (Best Mexican-American Album) στα 36α βραβεία Γκράμυ (36th Grammy Awards)
Τον Ιούλιο του 2006 χτίστηκε το χάλκινο άγαλμα της στο Corpus Christi του Τέξας το οποίο έχει το ίδιο ύψος με την τραγουδίστρια. Είναι γνωστό ως «Mirador de la Flor» καθώς λίγο πιο πέρα υπάρχει και το μουσείο της. Η Σελίνα έχει πουλήσει παγκοσμίως 60 εκατομμύρια άλμπουμ με αποτέλεσμα να είναι μια από της πιο δημοφιλής καλλιτέχνιδες όλων των εποχών. Επίσης είναι η μόνη καλλιτέχνιδα η οποία έχει κάνει 5 άλμπουμ στης ΗΠΑ Billboard 200  την ίδια χρονική στιγμή. Η Albany Times Union την ενέταξε ως μια  από τις "100 Καλύτερες Αμερικανίδες στην Ιστορία"

Δολοφονία

Στις αρχές του 1995 οι Κιντανίγια (Quintanilla) ανακάλυψαν πως η Γιολάντα Σαλντίβαρ (Yolanda Saldívar) έκλεβε χρήματα από το fan club της Σελίνα και έτσι, μιας και εκείνη το διαχειρίζονταν, αποφάσισαν να την απολύσουν. Τρεις εβδομάδες αργότερα η Σελίνα και η Σαλντίβαρ κανόνισαν να συναντηθούν στο ξενοδοχείο Days Inn στο Corpus Christi για να πάρει τα οικονομικά αρχεία τα οποία η Σαλντίβαρ είχε αρνηθεί πως τα είχε. Όμως η Γιολάντα δεν τα έφερε γιατί -όπως ισχυρίστηκε- την βίασαν στο Μεξικό. Έτσι η Σελίνα την πήγε σε ένα τοπικό νοσοκομείο όπου κανένας γιατρός δεν  βρήκε αποδείξεις για το βιασμό αυτό. Όταν επέστρεψαν στο ξενοδοχείο η Σελίνα απαίτησε ξανά τα οικονομικά αυτά αρχεία. Τότε η Σάλντιβαρ έβγαλε ένα όπλο από τη τσάντα της και σημάδεψε την Σελίνα. Η Σελίνα προσπάθησε να ξεφύγει αλλά δεν πρόλαβε γιατί η Γιολάντα την πυροβόλησε στον δεξί της ώμο και έτσι αποκόπηκε μια αρτηρία. Σοβαρά τραυματισμένη η Σελίνα έτρεξε προς το λόμπι για βοήθεια. Κατέρρευσε στο πάτωμα και έτσι ένας υπάλληλος κάλεσε την αστυνομία. Παράλληλα η Σάλντιβαρ την έψαχνε και την αποκαλούσε 'σκύλα'. Η Σελίνα πέθανε στο νοσοκομείο που μεταφέρθηκε λόγω μεγάλης απώλειας αίματος στη 01:05 στις 31 Μαρτίου του 1995, δεκαέξι μέρες πριν τα 24α γενέθλιά της.

Επιπτώσεις

Εκείνη την περίοδο οι άνθρωποι μιλούσαν πολύ για το συμβάν. Πολλά, σημαντικά δίκτυα ενημέρωσης διέκοπταν το κανονικό τους πρόγραμμα για να μιλήσουν για τη δολοφονία και γενικότερα για αυτή τη διάσημη τραγουδίστρια (ο Tom Brokaw την χαρακτήρισε ως "Μεξικανή Μαντόνα"). Η New York Times είχε για δύο συνεχόμενες ημέρες μετά το θάνατό της πρωτοσέλιδο τη δολοφονία της. Έγιναν πολλές αγρυπνίες και μνημεία προς τιμήν της και οι ραδιοφωνικοί σταθμοί του Τέξας έπαιζαν συνέχεια τη μουσική της. Στην κηδεία της παραβρέθηκαν 60.000 άτομα για να την θρηνήσουν καθώς και πολλοί που ήρθαν εκτός Ηνωμένων Πολιτειών. Επίσης πολλές διάσημες προσωπικότητες τηλεφώνησαν στην οικογένεια Κιντανίλλα για να εκφράσουν τα συλλυπητήριά τους, συμπεριλαμβανομένων των Gloria Estefan, Ταλία, Celia Cruz, Julio Iglesias και Μαντόνα. Το περιοδικό People αφιέρωσε στη μνήμη τής Σελίνα ένα άρθρο που λεγόταν Selena 1971-1995, η Ζωή της μέσα από Εικόνες. Λόγω του αφιερώματος πουλήθηκαν σχεδόν 450.000 αντίτυπα. Λίγες εβδομάδες αργότερα, η εταιρία έβγαλε ένα ολόκληρο περιοδικό μόνο για την Σελίνα, έτσι πουλήθηκαν πάνω από 600.000 αντίτυπα. Λίγες μέρες αργότερα ο  Howard Stern χλεύασε την δολοφονία, την ταφή της, τους πενθούντες και έκρινε το γούστο τους στη μουσική. Ο Stern είπε:"Αυτή η μουσική είναι απολύτως τίποτα για εμένα. Το παιδικό 'Alvin and the Chipmunks' είναι πιο ωραίοι από αυτήν... οι Ισπανικοί λαοί έχουν το χειρότερο γούστο στη μουσική". Αυτά τα σχόλια εξόργισαν τον ισπανόφωνο λαό στο Τέξας. Μετά από αυτή τη δήλωση εκδόθηκε ένταλμα σύλληψης στο όνομά του. Όμως ο Stern ομολόγησε στα ΜΜΕ ότι δεν είχε καμία προδιάθεση να προκαλέσει περισσότερο άγχος στην οικογένειά της, στους φίλους της και σε όσους αγαπούσε. Στις 12 Απριλίου του 1995, ο Τζόρτζ Μπους, ο τότε κυβερνήτης του Τέξας, δήλωσε η ημέρα των γενεθλίων της να γιορτάζεται ως 'η μέρα τής Σελίνα' στο Τέξας. Την ίδια χρονιά εντάχθηκε στο 'Latin Music Hall of Fame'.
Εκείνο το καλοκαίρι, το άλμπουμ τής Σελίνα 'Dreaming of You', ένας συνδυασμός Ισπανικής και Αγγλικής γλώσσας, έκανε το ντεμπούτο του ως νούμερο ένα στο U.S. Billboard 200, έτσι μπήκε στη κατάταξη ως η νούμερο ένα Ισπανόφωνη τραγουδίστρια και σε δεύτερη κατάταξη ήταν το HIStory του Μάικλ Τζάκσον. Κατά την ημερομηνία κυκλοφορίας του, το άλμπουμ πούλησε πάνω από 175.000 αντίτυπα, που σημείωσε ρεκόρ για μια τραγουδίστρια της pop κατά τον πρώτο χρόνο κυκλοφορίας του πούλησε δύο εκατομμύρια αντίτυπα. Το Dreaming of You πούλησε πάνω από 330.000 αντίτυπα από την πρώτη εβδομάδα μετά τον θάνατό της. Το άλμπουμ έγινε το νούμερο 75 στο  List of BMG Music Club's top selling albums in the United States. Τραγούδια της όπως το "I Could Fall in Love" και το "Dreaming of You" παίχτηκε ευρέως  από το mainstream στο αγγλόφωνο ραδιόφωνο, με αποτέλεσμα να φτάσει στο νούμερο 21 στο BillboardHot 100. Εν τω μεταξύ, το τραγούδι "I Could Fall in Love" έφτασε το νούμερο 8 στα Hot 100 Airplay και το νούμερο 10 στο  Adult Contemporary Chart.